II. 5. Családtagok helye, szerepe és hiánya a családban 
A család funkcióinak teljesítésénél meghatározó lehet az, hogy a családon belül ki milyen helyet és szerepet tölt be. A következő fejezetben foglalkozunk azzal, hogy az anya-gyerek kapcsolat alakulása milyen tényezőktől függ, mi történik akkor, ha hiányzik az anya. Az apa szerepét is fontosnak tartjuk áttekinteni, valamint a testvérek helyzetére is kitérünk a családon belül. Mielőtt azonban ezekre rátérnénk, nézzük meg, hogy mi is az az érzelmi kötődés, amely összetartja a családot, a szülök közötti kapcsolatot.